Naši Maćedonci. Jedan prilog istraživanju porekla

Nekada je u Beogradu bilo poznato da su svi hlebari iz Kičeva. I u Beogradu i u unutrašnjosti Srbije mnoge kafedžije i mehandžije bili su Maćedonci. Debarci su bili poznati u Srbiji kao zidari, dok su ljudi iz Kruševa bili poznati kao preduzimači. Nekada su naširoko bile poznate i Rekalije, maćedonski stanovnici Reke. U delu Mite Dimitrijevića “Današnja Bugarska i njene pretensije“, objavljenom ratne 1915. godine u Nišu, nailazimo na sledeće podatke: Filip Hristić, poznati dugogodišnji ministar srpski, iz sofijske je okoline. Milan Piroćanac, poznati srpski državnik, iz pirotskog je okruga. Nikola P. Pašić, dugogodišnji predsednik srpske vlade i šef radikalne stranke poreklom je iz Tetova. Dr. Laza Paču, ministar finansija, starinom je iz okoline Bitolja. Đeneral Laza Lazarević poreklom je Moskopoljac iz okoline Bitolja. Đeneral Laza Petrović, prvi ađutant pok. kralja Aleksandra Obrenovića, rodom je bio iz Bašinog sela kod Velesa. Nikola Stefanović, ministar u penziji, poreklom je iz Mavrova, sreza gostivarskog. Kosta Stojanović, nekadašnji ministar narodne provrede i narodni poslanik, poreklom je iz Malovišta, okoline Bitoljske. Mijailo Ristić, poslanik Srbije u Rimu, starinom je Maćedonac. Poznati vojvoda i junak iz srpskog ustanka Cincar-Marko, otac đenerala Dim. Cincar-Markovića, Ohriđanin je. Dr. Vladan Đorđević, predsednik ministarstv i srpski književnik, poreklom je iz Maćedonije. Branislav Nušić, pesnik i književnik srpski, rodom je iz Maćedonije. Dr. Jovan Hadži Vasiljević, književnik, Kumanovac je. Stevan Simić, profesor i književnik, Kratovac je. Jovan Aleksić, profesor, iz Kumanova je. Svetolik Popović, načelnik ministarstva građevina, poreklom je iz Ljubanca, sreza skopskog. Petar J. Popović, načelnik arhitekstonskog odeljenja ministarstva građevina, rodom je iz Prilepa. Stojan Veljković, inžinjer, rodom je iz Kruševa. Simon Pejčinović, arhitekta uprave Beograda, rodom je iz Orlanca. Isailo Fidanović, arhitekta u Beogradu, iz Donjih Melčana je, kod Debra. Aleksandar S. Krstić, lekar u Ohridu, rodom je iz Struge. Nikola Vanić, načelnik okruga Tikveškog, rodom je iz Poreča. Vasa Lazarević, sekretar ministarstva unutrašnjih dela, rodom je iz Moskopolja, okoline bitoljske. Trajan Živković, biv. vicekonzul, rodom je iz Tetova. Spira Ristić, predsednik opštine skopske, rodom je iz Tetova. Tu je i poznata porodica Šumenković iz Drimkola. Golub S. Janić, rentijer iz Beograda, rodom je iz Mavrova, sreza gostivarskog. Milan Dimić, ciglar iz Beograda, tako isto. Petar Krstić, rentijer i kafedžija u Beogradu, otac dr. Nikole Krstića, lekara iz Beograda, rodom je iz Ohrida. Jane Tanić, biv. kafedžija, otac Milana Tanića, advokata, rodom je iz sela Ćoseleri, sreza svetonikoljskog, okruga bregalničkog. Domče Stojković, biv. kafedžija i rentijer iz Orlanca je, sreza kruševskog, okr. bitoljskog. Vanđel Karanfilović, biv. kafedžija u Beogradu, iz Kruševa je. Trajko Bogojević, Čadina, biv. kafedžija i rentijer u Beogradu, iz Orlanca je. Lazar Dašković, hotelijer, iz Velesa je. Arsa Atanacković, biv. kafedžija, rodom je iz Velesa. Arsa Popović, špediter i komisionar, iz Prilepa je. Aleksa Popović, špediter i komisionar, isto iz Prilepa. Šterija Jovanović, preduzimač, iz Kruševa. Velja Mirčetović, preduzimač, isto iz Kruševa. Braća Čibarević, knjižari u Leskovcu, rodom su iz Velesa. Jordan Antonović, kafedžija u Beogradu, isto iz Velesa. Stojan Antonović, rentijer i biv. narodni poslanik u Obrenovcu, rodom je iz Kruševa. Ilija Dimitrijević, kafedžija u Beogradu, isto rodom iz Kruševa. Jovan Hristić, kafedžija i rentijer u Beogradu, takođe iz Kruševa. Stevan Hristić, isto kao i prethodni. Nikola Š. Jovanović, rentijer iz Beograda, rodom je iz Vevčana, srez ohridski. Trpko Š. Jovanović, kafedžija u Beogradu, rodom iz Vevčana. Aleksa Dimitrijević hotelijer, Nikola Todorović kafedžija, Janko Kostić preduzimač i Mihailo Zisić trgovac, svi su iz Kruševa. Taško Nikolić, kafedžija, iz Prilepa. Đorđe Mirčević, Đorđe Sokolović, Jovanče Sekulić, građevinari, sva trojica su iz Kruševa. Kosta Sokolović, građevinar, iz Rakotnice kod Prilepa. Mita i Rista Spasići, građevinari iz Donjih Melčana kod Debra. Ilija Fidanović, građevinar, takođe iz Donjih Melčana. Đoka Mihajlović i braća Paligorići, trgovci u Kragujevcu, rodom su iz Malovišta, okoline bitoljske. Fotografija u zaglavlju: "Pogled na Ohrid". Pixabay.